joelniklaus/EU_Wikipedias huggingface dataset:
Τάκης Θεοδωρικάκος

Ο Παναγιώτης (Τάκης) Θεοδωρικάκος (Κερατσίνι Πειραιώς, 27 Δεκεμβρίου 1964) είναι Έλληνας πολιτικός ερευνητής και αναλυτής και πολιτικός που διατελεί υπουργός Προστασίας του Πολίτη στην κυβέρνηση Μητσοτάκη.

Βιογραφικά στοιχεία 
Γεννήθηκε το 1964 στο Κερατσίνι. Αποφοίτησε από το λύκειο της Ιωνιδείου Προτύπου Σχολής Πειραιά. Είναι πτυχιούχος του Παιδαγωγικού Τμήματος Δημοτικής Εκπαίδευσης Πανεπιστημίου Αθηνών. Έχει πραγματοποιήσει τις μεταπτυχιακές του σπουδές στη Σχολή Οικονομικών και Πολιτικών Επιστημών του Πανεπιστημίου Αθηνών στο αντικείμενο “Πολιτική Επιστήμη και Κοινωνιολογία” με ειδίκευση στην Κοινωνιολογία. Πραγματοποίησε διδακτορικές σπουδές στις “Πολιτικές επιρροές στην Αθλητική Πολιτική της Τοπικής Αυτοδιοίκησης μετά τη Μεταπολίτευση” στο Πανεπιστήμιο Πελοποννήσου.
Από το ακαδημαϊκό έτος 2013-2014 έως και το ακαδημαϊκό έτος 2018-2019, διδάσκει στο Τμήμα Κοινωνικής και Εκπαιδευτικής Πολιτικής και στο Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου μαθήματα σχετικά με τις Κρατικές πολιτικές στην Τοπική Αυτοδιοίκηση, την κοινωνική πολιτική, την εκλογική συμπεριφορά και ανάλυση και τα πολιτικά κόμματα και δημοσκοπήσεις, ως Ειδικό Διδακτικό Προσωπικό (Ε.ΔΙ.Π.).
Υπήρξε επιστημονικός συνεργάτης και πρόεδρος της εταιρείας GPO ΑΕ, από το 2000 έως το 2016, έχοντας την επιστημονική εποπτεία σε εκατοντάδες κοινωνικές και πολιτικές έρευνες στην Ελλάδα, Κύπρο, Βουλγαρία και Ρουμανία. Έχει επίσης παρουσιάσει δεκάδες πολιτικές έρευνες σε Μέσα Μαζικής Ενημέρωσης στην Ελλάδα και την Κύπρο. Έχει πάρει μέρος σε δεκάδες συνέδρια και έχει αρθρογραφήσει για μια σειρά κοινωνικά και πολιτικά θέματα. 
Είναι παντρεμένος κι έχει δύο παιδιά.

Πολιτική σταδιοδρομία  
Ασχολείται με την πολιτική από τη νεαρή του ηλικία και παλαιότερα υπήρξε μέλος της ΚΝΕ.  
Τον Ιανουάριο του 1990, στο 5ο συνέδριο της ΚΝΕ, που πραγματοποιήθηκε μετά τη διάσπαση της ΚΝΕ του 1989, εκλέχτηκε Γραμματέας του Κεντρικού Συμβουλίου της ΚΝΕ. Το 1991 προσχώρησε στο ΣΥΝ και το 1993 στο ΠΑ.ΣΟ.Κ..
Διετέλεσε Αντινομάρχης Πειραιά από το 1994 έως το 1996.
Ορίστηκε Σύμβουλος Στρατηγικής του Προέδρου της ΝΔ, Κυριάκου Μητσοτάκη, από τον Οκτώβριο του 2015 και Συντονιστής Στρατηγικού Σχεδιασμού και Επικοινωνίας του κόμματος της Νέας Δημοκρατίας, από τον Οκτώβριο του 2016, έως τις εκλογικές αναμετρήσεις του Μαΐου και του Ιουλίου 2019.
Στις βουλευτικές εκλογές του 2019 εξελέγη βουλευτής Επικρατείας με τη Νέα Δημοκρατία και στις 9 Ιουλίου του 2019 ορίστηκε υπουργός Εσωτερικών στην κυβέρνηση του Κυριάκου Μητσοτάκη. Κατόπιν του ανασχηματισμού κυβέρνησης την 31η Αυγούστου 2021, ορίστηκε υπουργός Προστασίας του Πολίτη, αντικαθιστώντας τον Μιχάλη Χρυσοχοΐδη.

Παραπομπές 

Έλληνες υπουργοί Εσωτερικών
Βουλευτές εκλεγμένοι με τη Νέα Δημοκρατία
Έλληνες βουλευτές επικρατείας
Έλληνες υπουργοί Προστασίας του Πολίτη
Ανδρέας Πουλάς

Ο Ανδρέας Πουλάς είναι Έλληνας ιατρός, νεφρολόγος και βουλευτής.

Βιογραφία 
Σπούδασε ιατρική και ασκεί το επάγγελμα μέχρι σήμερα. 

Από το 2011 έως το 2014 ήταν αντιπεριφερειάρχης Πελοποννήσου και από το 2014 έως το 2019 ήταν περιφερειακός σύμβουλος Πελοποννήσου. Εξελέγη βουλευτής Αργολίδας με το Κίνημα Αλλαγής στις εκλογές του 2019. Στις 17 Ιουλίου του 2019 ορίστηκε τομεάρχης Υγείας της κοινοβουλευτικής ομάδας του κόμματος.

Παραπομπές 

Έλληνες ιατροί
Βουλευτές εκλεγμένοι με το Κίνημα Αλλαγής
Βουλευτές Αργολίδος
Γιώργος Γεραπετρίτης

Ο Γιώργος Γεραπετρίτης (Μενετές Καρπάθου, 26 Ιουνίου 1967) είναι Έλληνας καθηγητής πανεπιστημίου και πολιτικός, που υπηρετεί ως Υπουργός Επικρατείας από τον Ιούλιο του 2019, στην Κυβέρνηση Μητσοτάκη. Είναι Βουλευτής Επικρατείας στην Βουλή των Ελλήνων από τον Ιούλιο του 2019. Είναι μέλος της Νέας Δημοκρατίας.

Βιογραφία 
Ο Γιώργος Γεραπετρίτης, γεννήθηκε τον Ιούνιο του 1967 στο χωρίο Μενετές της Καρπάθου και μεγάλωσε στον Πειραιά. 

Αποφοίτησε από το Λύκειο της Ιωνιδείου Προτύπου Σχολής του Πειραιά το 1985. Σπούδασε Νομική στην Νομική Σχολή του Εθνικού και Καποδιστριακού Πανεπιστημίου Αθηνών, και έλαβε πτυχίο (LLB) το 1989. Στη συνέχεια, πραγματοποίησε μεταπτυχιακές σπουδές πάνω στο Δημόσιο Δίκαιο στο Πανεπιστήμιο του Εδιμβούργου, λαμβάνοντας μεταπτυχιακό δίπλωμα (LLM) το 1992. Το 1995, έλαβε διδακτορικό δίπλωμα (DPhil) πάνω στο Δίκαιο από το Πανεπιστήμιο της Οξφόρδης. 

Είναι δικηγόρος και Καθηγητής Συνταγματικού Δικαίου στο ΕΚΠΑ. Έχει διατελέσει επισκέπτης ερευνητής στο πανεπιστήμιο της Οξφόρδης, στο LSE και το Institute of Advanced Legal Studies.. Διαμένει στον Άλιμο Αττικής και είναι παντρεμένος με την δικηγόρο Αλεξάνδρα Γουρζή και έχουν δύο παιδιά.

Πολιτική δραστηριότητα 
Στην κυβέρνηση του Γιώργου Παπανδρέου διετέλεσε Γενικός Γραμματέας της Κυβέρνησης. Παλαιότερα είχε διατελέσει σύμβουλος του Υπουργείου Εξωτερικών και του Υπουργείου Εσωτερικών, Δημόσιας Διοίκησης και Αποκέντρωσης, καθώς και νομικός σύμβουλος θυγατρικών εταιρειών στον όμιλο ΟΤΕ, ενώ το 2005 είχε οριστεί Μέλος του ΔΣ του ΟΤΕ.

Τον Φεβρουάριο του 2016, τοποθετήθηκε από τον πρόεδρο της Νέας Δημοκρατίας, Κυριάκο Μητσοτάκη στο επταμελές συμβουλευτικό σώμα παρακολούθησης της πορείας σύνταξης του προγράμματος του κόμματος. Αργότερα, τον Οκτώβριο του 2017, έγινε μέλος στο Επιστημονικό Συμβούλιο του Ινστιτούτου Δημοκρατίας “Κωνσταντίνος Καραμανλής”. Την ίδια περίοδο, ορίστηκε από τον Κυριάκο Μητσοτάκη ως επικεφαλής της ομάδας συμβούλων του κόμματος, αποκτώντας έτσι έναν αναβαθμισμένο ρόλο στη Νέα Δημοκρατία.

Στις εκλογές του 2019 εξελέγη βουλευτής επικρατείας με τη Νέα Δημοκρατία και στις 9 Ιουλίου 2019 ορίστηκε Υπουργός Επικρατείας στην Κυβέρνηση του Κυριάκου Μητσοτάκη.

Έχει επικριθεί από κόμματα της αντιπολίτευσης για δήλωσή του σχετικά με την αντιμετώπιση της πανδημίας. Ο ίδιος ισχυρίστηκε πως αλλοιώθηκε το περιεχόμενο της δήλωσης του.

Παραπομπές

Έλληνες Συνταγματολόγοι
Καθηγητές νομικής Αθηνών
Βουλευτές εκλεγμένοι με τη Νέα Δημοκρατία
Έλληνες βουλευτές επικρατείας
Έλληνες υπουργοί Επικρατείας
Απόφοιτοι του Πανεπιστημίου της Οξφόρδης
Στέλιος Πέτσας

Ο Στέλιος Πέτσας είναι Έλληνας πολιτικός που υπηρετεί ως Αναπληρωτής Υπουργός Εσωτερικών για θέματα Αυτοδιοίκησης από το 2021. Από το 2019 έως το 2021, διατέλεσε Υφυπουργός στον Πρωθυπουργό και πρώην Κυβερνητικός Εκπρόσωπος στην κυβέρνηση του Κυριάκου Μητσοτάκη.

Βιογραφικά στοιχεία 
Ο Στέλιος Πέτσας γεννήθηκε στις 27 Ιουνίου 1970. Αποφοίτησε από την Εθνική Σχολή Δημόσιας Διοίκησης. Ακολούθως παρακολούθησε το πρόγραμμα Ευρωπαϊκών Σπουδών του Εθνικού και Καποδιστριακού Πανεπιστήμιου Αθηνών και έλαβε μεταπτυχιακό τίτλο στο Δίκαιο Διεθνών Συναλλαγών του Παντείου Πανεπιστημίου.

Την περίοδο 2012-2014 ήταν από τους βασικούς διαπραγματευτές της ελληνικής πλευράς με τους εταίρους της Ε.Ε., της Ε.Κ.Τ. και του Δ.Ν.Τ. για θέματα δημοσιονομικής πολιτικής. Προετοίμασε και υποστήριξε σε τεχνικό επίπεδο τη μείωση του συντελεστή Φ.Π.Α. στην εστίαση κατά 10%, από τον Αύγουστο του 2013, καθώς και τη μείωση της έκτακτης εισφοράς αλληλεγγύης κατά 30%, από τον Ιανουάριο του 2015.

Από το 2016 είχε αναλάβει σύμβουλος Δημοσιονομικής Πολιτικής του προέδρου της Νέας Δημοκρατίας και αργότερα ανέλαβε Διευθυντής του Γραφείου.

Στις 8 Ιουλίου 2019, ανακοίνωσε το νέο Κυβερνητικό σχήμα υπό τον Πρωθυπουργό Κυριάκο Μητσοτάκη, με τον ίδιο να αναλαμβάνει τη θέση του Υφυπουργού στον Πρωθυπουργό, αρμόδιο για θέματα Επικοινωνίας και Ενημέρωσης και τη θέση του Κυβερνητικού Εκπροσώπου της Ελλάδας. Παρέμεινε στη θέση μέχρι τις 4 Ιανουαρίου 2021, οπότε και στον μετασχηματισμό μετακινήθηκε στη θέση του αναπληρωτή υπουργό στο υπουργείο εσωτερικών. Τη θέση του ως κυβερνητικός εκπρόσωπος ανέλαβε ο Χρήστος Ταραντίλης.

Έχει εργαστεί σε διάφορες θέσεις, μεταξύ άλλων ως Διευθυντής του Γραφείου του Αναπληρωτή Υπουργού Οικονομικών, μέλος του Διοικητικού Συμβουλίου του ΟΤΕ. και της Cosmote, μέλος του Προεδρείου της Economic and Development Review Committee (EDRC) του ΟΟΣΑ κ.α.

Λίστα Πέτσα 

Στις αρχές του 2020 με αφορμή την έξαρση της επιδημίας του κορονοϊού, η κυβέρνηση Μητσοτάκη ξεκίνησε την καμπάνια ενημέρωσης "Μένουμε Σπίτι" η οποία προέβλεπε την χορήγηση 20 εκατομμυρίων ευρώ στα ΜΜΕ της χώρας για την προβολή ενημερωτικών μηνυμάτων. Αρχικά η κυβέρνηση δημοσιοποίησε μια λίστα στην οποία αναγράφονταν μόνο τα μέσα που πήραν χρηματοδότηση, αναφέροντας πως δεν γίνεται να δημοσιοποιηθούν τα χρηματικά ποσά που πήρε το κάθε μέσο καθώς αυτό είναι ευθύνη της εταιρείας που ανέλαβε την καμπάνια.

Ενεργειακή Κρίση 
Σε δηλώσεις του σε τηλεοπτική εκπομπή του ΑΝΤ1 στις 13 Σεπτεμβρίου, δήλωσε με αφορμή τις χρεώσεις καυσίμων και θέρμανσης ότι «είναι λαϊκισμός όταν αρνούμαστε να δούμε την πραγματικότητα. Έχει αυξηθεί 1200% η τιμή του φυσικού αερίου», ενώ αναφορικά με τις πιθανές οικονομικές ενισχύσεις της κυβέρνησης ανέφερε «το βασικό ζητούμενο σε αυτές τις περιπτώσεις είναι να δείχνουμε προσαρμογή. Όποιος αρνείται να προσαρμοστεί, δυστυχώς πεθαίνει». Οι δηλώσεις του προκάλεσαν έντονες αντιδράσεις, τόσο από κόμματα του Ελληνικού κοινοβουλίου αλλά και ΜΜΕ.

Προσωπική ζωή 
Μιλάει αγγλικά και γαλλικά, είναι έγγαμος και πατέρας δυο κοριτσιών.

Παραπομπές 

Έλληνες υφυπουργοί παρά τω Πρωθυπουργώ
Δημήτρης Κράνης

Ο Δημήτρης Κράνης είναι Έλληνας δικαστής και πρώην  υφυπουργός δικαιοσύνης.

Βιογραφία 
Υπηρετεί στον δικαστικό τομέα για πάνω από 40 χρόνια. Άρχισε τη δικαστική του καριέρα στο πρωτοδικείο Πειραιώς (1978-1979), για να προβιβασθεί ως πρωτόδικος το 1979 στη Χαλκιδική. Προήχθη στο βαθμό του Εφέτη στο εφετείο Αθηνών το 1998 και το 2010 έγινε μέλος του Αρείου Πάγου. Διετέλεσε Διευθυντής της Σχολής Δικαστών με απόφαση του Ανωτάτου Δικαστικού Συμβουλίου. 

Το 2017, μετά την αποχώρηση από την υπηρεσία της Προέδρου του Αρείου Πάγου, Βασιλικής Θάνου, προτάθηκε πρώτος από την αρμόδια Επιτροπή της Βουλής για την ηγεσία του ανωτάτου δικαστηρίου, ωστόσο το υπουργικό συμβούλιο επέλεξε για την θέση τον Βασίλειο Πέππα. Αποχώρησε από την υπηρεσία με τον βαθμό του Αντιπροέδρου του Αρείου Πάγου στις 30 Ιουνίου 2019. 

Στις 9 Ιουλίου 2019 ανέλαβε υφυπουργός Δικαιοσύνης στην κυβέρνηση Κυριάκου Μητσοτάκη 2019, με υπουργό τον Κωνσταντίνο Τσιάρα. 

Παραιτήθηκε από υφυπουργός Δικαιοσύνης στις 31 Ιουλίου 2020.

Έχει εκτεταμένη αρθρογραφία για ποικίλα επιστημονικά θέματα, με έμφαση στην πολιτική δικονομία.

Παραπομπές 

Έλληνες δικαστικοί
Έλληνες υφυπουργοί Δικαιοσύνης
Υπουργείο Ανάπτυξης και Επενδύσεων

Το Υπουργείο Ανάπτυξης και Επενδύσεων (ΥΠΑΝΕ) συστάθηκε στις 8 Ιουλίου 2019, από την Κυβέρνηση Μητσοτάκη. Αντικατέστησε το Υπουργείο Οικονομίας και Ανάπτυξης. Στοχεύει στην αναβάθμιση της επενδυτικής εικόνας της χώρας καθώς και στην προσέλκυση αυτών αλλά και στην εύρυθμη λειτουργία της αγοράς.

Διοικητική Διάρθρωση Υπουργείου 

Γενική Γραμματεία Ιδιωτικών Επενδύσεων και Συμπράξεων Δημοσίου και Ιδιωτικού Τομέα (ΣΔΙΤ)
Γενική Γραμματεία Δημοσίων Επενδύσεων & ΕΣΠΑ
Γενική Γραμματεία Έρευνας και Καινοτομίας
Γενική Γραμματεία Βιομηχανίας
Γενική Γραμματεία Εμπορίου & Προστασίας Καταναλωτή

Ειδική Γραμματεία Διαχείρισης Προγραμμάτων Ευρωπαϊκού Ταμείου Περιφερειακής Ανάπτυξης, Ταμείου Συνοχής και Ευρωπαϊκού Κοινωνικού Ταμείου

Διατελέσαντες υπουργοί

Παραπομπές 

Αναπτυξης και Επενδ
Εκλογική περιφέρεια Κιλκίς

Η Εκλογική Περιφέρεια Κιλκίς είναι εκλογική περιφέρεια της Ελλάδας. Καταλαμβάνει μια έκταση που αντιστοιχεί στο έδαφος του νομού Κιλκίς. Εκλέγει τρεις βουλευτές στο Ελληνικό Κοινοβούλιο. Είχε 105.398 εγγεγραμμένους ψηφοφόρους τον Ιανουάριο του 2015.

Η εκλογική περιφέρεια Κιλκίς είναι μία από τις 59 εκλογικές περιφέρειες της Ελλάδας και αντιστοιχεί στην περιφερειακή ενότητα Κιλκίς.

Αποτελείται από τους κάτωθι Δήμους: Δήμος Κιλκίς και Δήμος Παιονίας.

Αποτελέσματα εκλογών

Βουλευτικές εκλογές 
Στον πίνακα περιλαμβάνονται τα αποτελέσματα των εκλογικών αναμετρήσεων όπου παρουσιάζονται ο αριθμός των ψήφων και το ποσοστό που συγκέντρωσαν τα κόμματα που κατήλθαν στις εκλογές, καθώς και ο αριθμός των εδρών που εξασφάλισαν σε παρένθεση για τα πέντε πρώτα κόμματα στην περιφέρεια.

Εκλεγμένοι Βουλευτές

Μάιος 2012 

 Γεώργιος Γεωργαντάς (ΝΔ)
 Ειρήνη-Ελένη Αγαθοπούλου (ΣΥΡΙΖΑ)
 Θεόδωρος Παραστατίδης (ΠΑΣΟΚ)

Ιούνιος 2012 

 Γεώργιος Γεωργαντάς (ΝΔ)
 Ειρήνη-Ελένη Αγαθοπούλου (ΣΥΡΙΖΑ)
 Θεόδωρος Παραστατίδης (ΠΑΣΟΚ)

Ιανουάριος 2015 

 Θεόδωρος Παραστατίδης (ΣΥΡΙΖΑ)

Γεώργιος Γεωργαντάς (ΝΔ)
Χρήστος Χατζησάββας (ΧΑ)

Σεπτέμβριος 2015 

 Θεόδωρος Παραστατίδης (ΣΥΡΙΖΑ)

Γεώργιος Γεωργαντάς (ΝΔ)
Χρήστος Χατζησάββας (ΧΑ)

Ιούλιος 2019 
Γεώργιος Γεωργαντάς (ΝΔ)
Ειρήνη-Ελένη Αγαθοπούλου (ΣΥΡΙΖΑ)
Γιώργος Φραγγίδης (ΠΑΣΟΚ - ΚΙΝΑΛ)

Παραπομπές 

Νομός Κιλκίς
Κιλκις
Σωκράτης Βαρδάκης

Ο Σωκράτης Βαρδάκης είναι Έλληνας πολιτικός και εν ενεργεία βουλευτής του Ελληνικού Κοινοβουλίου.

Βιογραφία 
Γεννήθηκε στον Αμιρά Βιάννου Ηρακλείου Κρήτης, το 1962. Αποφοίτησε από το 2ο Λύκειο Ηρακλείου και ακολούθησε τον τομέα Κοινωνικής Πρόνοιας και το Τμήμα Βοηθών Ιατρικών Βιολογικών Εργαστηρίων. Από το 1983 υπηρετεί στα Ελληνικά Ταχυδρομεία.

Πολιτική Δραστηριότητα 
Από πολύ νέος στρατεύτηκε στο συνδικαλιστικό κίνημα και στα κοινά, μέσω της Τοπικής Αυτοδιοίκησης, ως Δημοτικός Σύμβουλος και Αντιδήμαρχος Δήμου Βιάννου. Επίσης διετέλεσε Ταμίας, Αντιπρόεδρος και 10 χρόνια Πρόεδρος του Συνδικάτου Εργαζομένων των Ελληνικών Ταχυδρομείων Νομού Ηρακλείου. Από το 2005 εκλέγεται στην Διοίκηση του Εργατικού Κέντρου Ηρακλείου, στη θέση του αναπληρωτή ταμία, όπου το 2007 επανεκλέγεται και αναλαμβάνει τη θέση του Γενικού Γραμματέα, ενώ από το 2011 έως τις αρχές του 2015 Πρόεδρος του Εργατικού Κέντρου Ηρακλείου.

Εξελέγη βουλευτής του ΣΥΡΙΖΑ στο Νομό Ηρακλείου στις εκλογικές αναμετρήσεις Ιανουαρίου 2015, Σεπτεμβρίου 2015 και Ιουλίου 2019.

Παραπομπές 

  Σωκράτης Δημητρίου Βαρδάκης, σελίδα στην ιστοσελίδα της Βουλής των Ελλήνων.

Βουλευτές εκλεγμένοι με τον ΣΥΡΙΖΑ
Βουλευτές Ηρακλείου
Χάρης Μαμουλάκης

Ο Χαράλαμπος (Χάρης) Μαμουλάκης (γενν. 19 Μαΐου 1976 στο Ηράκλειο Κρήτης) είναι Έλληνας πολιτικός και πολιτικός μηχανικός.

Βιογραφικά Στοιχεία 
Είναι διπλωματούχος Πολιτικός Μηχανικός με Master στη Διοίκηση και Διαχείριση Έργων.

Εξελέγη πρώτος στο ψηφοδέλτιο του ΣΥΡΙΖΑ στο Νομό Ηρακλείου στις βουλευτικές εκλογές 2019, συγκεντρώνοντας 23.253  ψήφους. 

Εξελέγη πρώτη φορά στις Δημοτικές και Περιφερειακές εκλογές του 2014. Έχει διατελέσει Αντιδήμαρχος Τεχνικών Υπηρεσιών Δήμου Ηρακλείου (2014 - 2016), Αντιδήμαρχος Περιβάλλοντος Δήμου Ηρακλείου (2016 - 2019), Πρόεδρος του Ενιαίου Συνδέσμου Διαχείρισης Απορριμμάτων Κρήτης (2016 - 2019) καθώς και μέλος του ελεγκτικού κλιμακίου της Περιφερειακής Ένωσης Δήμων Κρήτης (2014 - 2019).

Είναι πρωταθλητής Ελλάδας Α' Εθνικής στο σκάκι (Διασυλλογικό Πρωτάθλημα 1992 & 1993 με τον Ο.Α.Α.Ηρακλείου) και Πρόεδρος του Ναυταθλητικού Ομίλου Γαζίου Κρήτης.

Οικογένεια και προσωπική ζωή 
Ο Χάρης Μαμουλάκης είναι παντρεμένος με την Κάλλια Γαρεφαλάκη και πολύτεκνος, πατέρας 4 παιδιών.

Εκπαίδευση 
Είναι διπλωματούχος πολιτικός μηχανικός (BEng, MSc), με μεταπτυχιακές σπουδές στη Διοίκηση και Διαχείριση Έργων από London South Bank University, Κάτοχος Ανώτατου Εθνικού Διπλώματος Πολιτικού Μηχανικού από το Portsmouth University (BEng) και απόφοιτος του Πειραματικού Λυκείου Ηρακλείου. Από το 2001 έως και σήμερα εργάζεται στον ιδιωτικό τομέα, στην κατηγορία των μελετών, των κατασκευών και του τουρισμού.

Μιλάει τέσσερις γλώσσες, Ελληνικά, Αγγλικά, Γερμανικά και Τούρκικα.

Παραπομπές 

Βουλευτές Ηρακλείου
Βουλευτές εκλεγμένοι με τον ΣΥΡΙΖΑ
Γιουσέφ Σαχέντ

Ο Γιουσούφ Σαχέντ Youssef Chahed  ( Αραβικά : يوسف الشاهد) (γεννηθείς στις 18 Σεπτεμβρίου 1975) είναι Τυνήσιος πολιτικός ο οποίος χρημάτισε αρχηγός της κυβέρνησης της Τυνησίας από τις 27 Αυγούστου 2016 ως τις 28 Φεβρουαρίου 2020. Προηγουμένως ήταν υπουργός Αλιείας από το 2015 έως το 2016 και υπουργός Τοπικών Υποθέσεων το 2016. Ήταν μέλος του κόμματος Nidaa Tounes μέχρι τη σύσταση του Ζήσε Πολλά Χρόνια Τυνησία (Long Live Tunisia).  Είναι επαγγελματίας μηχανικός, ερευνητής και καθηγητής πανεπιστημίου.  Εκλέχτηκε πρόεδρος του Ζήσε Πολλά Χρόνια Τυνησία στις 2 Ιουνίου 2019.  

Γεννημένος στην Τύνιδα το 1975, ο Σαχέντ σπούδασε να γίνει γεωργικός μηχανικός στο Εθνικό Γεωργικό Ινστιτούτο της Τυνησίας, από όπου αποφοίτησε το 1998 ως πτυχιούχος.   

Στη συνέχεια προσχώρησε στο Εθνικό Ινστιτούτο Γεωπονικής Παρισίου-Γκρινιόν (Institut National Agronomique Paris-Grignon) στη Γαλλία . Αποφοίτησε το 1999, αποκτώντας μεταπτυχιακό δίπλωμα (DEA) στην περιβαλλοντική οικονομία και πόρους και το 2003 διδακτορικό δίπλωμα στην αγροτική οικονομία υπό την εποπτεία του Ζαν-Κριστόφ Μπουρό. Ο τίτλος της DEA του ήταν "Μέτρηση των επιπτώσεων στην ευημερία των δασμολογικών περικοπών στα γεωργικά προϊόντα: εφαρμογή του δείκτη περιορισμών του εμπορίου (TRI) στην οικονομία της Ευρωπαϊκής Ένωσης "  και η διδακτορική του διατριβή αφορούσε τις " επιπτώσεις της απελευθέρωσης του γεωργικού εμπορίου στο εμπόριο και την ευημερία ".  

Έως το 2009 δίδαξε γεωργικά οικονομικά στο Ανώτερο Ινστιτούτο Γεωργίας της Γαλλίας και σε άλλες χώρες ως επισκέπτης καθηγητής.  Μιλάει αθόρυβα Αραβικά, Γαλλικά, Αγγλικά και Ιταλικά .

Πρωθυπουργός 
Στις 6 Αυγούστου 2016, αφού ο πρωθυπουργός Χαμπίμπ Εσίντ έχασε συντριπτικά την ψήφο εμπιστοσύνης στο κοινοβούλιο, ο Σαχέντ διορίστηκε από το κόμμα Nidaa Tounes για να διαδεχθεί τον Εσίντ ως πρωθυπουργό. Στις 26 Αυγούστου 2016, η κυβέρνησή του εγκρίθηκε από τη Συνέλευση των Λαϊκών Αντιπροσώπων με 167 ψήφους υπέρ επί συνόλου 194 ψηφισάντων και γι' αυτό διορίστηκε από τον πρόεδρο της Τυνησίας Μπέτζι Καΐντ Εσέμπσι .

Λιτότητα 
Το 2018 έγιναν διαδηλώσεις διαμαρτυρίας ως αντίδραση στον πρόσφατα εγκριθέντα νόμο περί οικονομικών, ο οποίος τέθηκε σε ισχύ την 1η Ιανουαρίου και αύξησε τους φόρους επί της βενζίνης, των τηλεφωνικών καρτών, της στέγασης, της χρήσης του διαδικτύου, των δωματίων ξενοδοχείων και των τροφίμων όπως τα φρούτα και τα λαχανικά.   Επιβλήθηκαν επίσης τελωνειακοί φόροι στα καλλυντικά και σε ορισμένα γεωργικά προϊόντα.  

Το Λαϊκό Μέτωπο, μια συμμαχία των αριστερών κομμάτων της αντιπολίτευσης, κάλεσε σε συνεχείς διαμαρτυρίες ενάντια στα «άδικα» μέτρα λιτότητας της κυβέρνησης, ενώ ο πρωθυπουργός της Τυνησίας κατήγγειλε τη βία και έκανε έκκληση για ηρεμία, υποστηρίζοντας ότι αυτός και η κυβέρνησή του πιστεύουν ότι το 2018 " θα ήταν η τελευταία δύσκολη χρονιά για τους Τυνήσιους ».

Παραπομπές 

Πρωθυπουργοί της Τυνησίας
Νίκος Μίχος

Ο Νίκος Μίχος είναι Έλληνας πολιτικός και πρώην βουλευτής με το κόμμα της Χρυσής Αυγής, με την οποία βρέθηκε στο επίκεντρο ερευνών για εγκληματική δράση, ρατσιστικές επιθέσεις και αντιδημοκρατική ρητορική και καταδικάστηκε σε έξι χρόνια κάθειρξη για ένταξη σε εγκληματική οργάνωση. 

Στις 13 Σεπτεμβρίου 2019 καταδικάστηκε σε οκτώ μήνες φυλάκιση για την επίθεση στον κοινωνικό χώρο Συνεργείο το 2013, όπου μαζί με άλλα μέλη της Χρυσής Αυγής προκάλεσαν επικίνδυνη σωματική βλάβη σε τρίτους.

Το 2022 αποφυλακίζεται για λόγους υγείας έχοντας εκτίσει περίπου 15 μήνες (25 μήνες μαζί με τα ημερομίσθια στη φυλακή)

Πολιτική σταδιοδρομία 

Εξελέγη βουλευτής Ευβοίας με τη Χρυσή Αυγή στις εκλογές του Μαΐου 2012, του Ιουνίου 2012, του Ιανουαρίου 2015 και του Σεπτεμβρίου 2015, ενώ στις 26 Σεπτεμβρίου 2017 ανεξαρτητοποιήθηκε από την κοινοβουλευτική ομάδα του κόμματος.

Τον Νοέμβριο του 2017 εντάχθηκε στην Ελληνική Λύση του Κυριάκου Βελόπουλου όντας ο πρώτος βουλευτής του νέου κόμματος, όμως αποχώρησε λίγες ημέρες αργότερα.

Τον Ιανουάριο του 2018 προσχώρησε στο ΛΑΟΣ.

Παραπομπές 

Βουλευτές εκλεγμένοι με τη Χρυσή Αυγή
Βουλευτές Ευβοίας
Πολιτικοί Λαϊκού Ορθόδοξου Συναγερμού
 Πολιτικοί Ελληνικής Λύσης
Γιάννης Γκιόλας

Ο Γιάννης Γκιόλας (γενν. 1957 στο Ναύπλιο) είναι Έλληνας πολιτικός, βουλευτής Αργολίδας με τον ΣΥΡΙΖΑ από τον Σεπτέμβριο του 2015, ο οποίος επανεξελέγη στις βουλευτικές εκλογές του 2019. 

Σπούδασε νομική και εργάζεται ως δικηγόρος από το 1983. Ήταν δημοτικός σύμβουλος Ναυπλίου το 1990-1994 και 2006-2010, ενώ αποτελεί μέρος του κινήματος της αριστεράς από τα εφηβικά του χρόνια.

Παραπομπές 

Έλληνες δικηγόροι
Βουλευτές Αργολίδος
Βουλευτές εκλεγμένοι με τον ΣΥΡΙΖΑ
Χρήστος Λάσκος

Ο Χρήστος Λάσκος είναι Έλληνας οικονομολόγος, καθηγητής και συγγραφέας. Ήταν μέλος της πολιτικής γραμματείας του ΣΥΡΙΖΑ και συν-συγγραφέας του Χωνευτηρίου της Αντίστασης με τον Ευκλείδη Τσακαλώτο.

Πολιτική καριέρα 
Το 2014, ο ΣΥΡΙΖΑ επέλεξε τον Λάσκο ως υποψήφιο για τις ευρωεκλογές του 2014.

Ο Λάσκος έχει περιγραφεί ως "ο πιο γνωστός διανοούμενος της πλειοψηφίας του Τσίπρα". Παραιτήθηκε από τον ΣΥΡΙΖΑ και την πολιτική γραμματεία μετά την ανακοίνωση των πρόωρων εκλογών για τον Σεπτέμβριο του 2015. Ο Αντώνης Δαβανέλλος δήλωσε ότι μετά την παραίτηση του, ο Λάσκος "προσπαθούσε να οργανώσει άλλες μορφές αντιπολίτευσης για τις μνημονιακές πολιτικές του ΣΥΡΙΖΑ."

Παραπομπές 

Έλληνες οικονομολόγοι
Κώστας Ζαχαριάδης

Ο Κώστας Ζαχαριάδης είναι Έλληνας πολιτικός, εκλεγμένος βουλευτής με τον ΣΥΡΙΖΑ στην εκλογική περιφέρεια Β1' Βόρειου Τομέα Αθηνών.

Βιογραφία 
Γεννήθηκε το 1985 στο Χαλάνδρι. Ολοκλήρωσε τις βασικές σπουδές του στο λύκειο Μελισσίων και συνέχισε τις σπουδές του στην Αθήνα και το Μάντσεστερ. 

Ήταν μέλος του ΣΥΡΙΖΑ (πριν από το 2013 - Συνασπισμός) από το 2003 (αρχικά στη νεολαία του κόμματος). Την περίοδο 2005-2010 ήταν μέλος του Κεντρικού Συμβουλίου της νεολαίας Συνασπισμού και το 2013 έγινε μέλος της Κεντρικής Επιτροπής του ΣΥΡΙΖΑ. Έχει διατελέσει διευθυντής της κοινοβουλευτικής ομάδας του ΣΥΡΙΖΑ από το 2015 έως το 2019. 

Στις βουλευτικές εκλογές του 2019 ήταν υποψήφιος στην εκλογική περιφέρεια Β1' Βόρειου Τομέα Αθηνών. Βγήκε δεύτερος με 22.701 ψήφους, εξασφαλίζοντας την εκλογή του στο Κοινοβούλιο.

Παραπομπές

Εξωτερικοί σύνδεσμοι 
 Προσωπικός ιστότοπος

Βουλευτές Β1' Βόρειου Τομέα Αθηνών
Βουλευτές εκλεγμένοι με τον ΣΥΡΙΖΑ
Διονύσης - Χαράλαμπος Καλαματιανός

Ο Διονύσης - Χαράλαμπος Καλαματιανός είναι Έλληνας δικηγόρος και πολιτικός.

Βιογραφικά Στοιχεία 
Γεννήθηκε στις 13 Οκτωβρίου 1974 στον Πύργο Ηλείας, όπου και μεγάλωσε. 

Αποφοίτησε από τη Νομική Σχολή του Εθνικού και Καποδιστριακού Πανεπιστημίου Αθηνών, τη Φιλοσοφική Σχολή του Πανεπιστημίου Ιωαννίνων και το μεταπτυχιακό πρόγραμμα Ειδίκευσης Ευρωπαϊκών Σπουδών (Master of Science in European Studies) του Οικονομικού Πανεπιστημίου Αθηνών.

Από το 2003 εργάζεται ως δικηγόρος ειδικευμένος στο εργατικό δίκαιο και στο δίκαιο κοινωνικής ασφάλισης. Συνεργάζεται με πρωτοβάθμια σωματεία, ομοσπονδίες εργαζομένων και εργατικά κέντρα, επιμελητήρια και εμπορικούς συλλόγους σε όλη τη χώρα και ιδιαιτέρως στην Ηλεία.

Πολιτική Δραστηριότητα 
Εξελέγη βουλευτής Ηλείας το 2019 με τον ΣΥΡΙΖΑ. Στις εκλογές του 2019 έλαβε 13.922 ψήφους έναντι 32.537 για τον ΣΥΡΙΖΑ.

Διετέλεσε Διοικητής ΙΚΑ-ΕΤΑΜ από το Δεκέμβριο του 2015 έως το Δεκέμβριο του 2016. 

Διετέλεσε Γενικός Γραμματέας του Υπουργείου Ναυτιλίας και Νησιωτικής Πολιτικής από τις 1 Μαρτίου 2017 έως τις 10 Μαρτίου 2018.

Παραπομπές 

Βουλευτές Ηλείας
Βουλευτές εκλεγμένοι με τον ΣΥΡΙΖΑ
Εκκλησία του Αγίου Πορφυρίου (Γάζα)

Η Εκκλησία του Αγίου Πορφυρίου (στα αραβικά:  كنيسة القديس برفيريوس‎) είναι ορθόδοξη εκκλησία στη Γάζα. Πρόκειται για τη παλαιότερη εν ενεργεία εκκλησία της Γάζας. 

Χτίστηκε μεταξύ 1150 και 1160 μ.Χ. από τους Σταυροφόρους και είναι αφιερωμένη στον Άγιο Πορφύριο, που διετέλεσε Επίσκοπος Γάζας τον 5ο αιώνα. Σύμφωνα με αναφορές από το 15ο αιώνα ο ναός ήταν αφιερωμένος και στην Παρθένο Μαρία.

Ανακαινίστηκε το 1856 και μολονότι έχουν διατηρηθεί κάποια γείσα και βάσεις κολόνων από την εποχή των Σταυροφόρων, τα περισσότερα αρχιτεκτονικά και διακοσμητικά στοιχεία καθώς και οι αγιογραφίες είναι μεταγενέστερα.

Ο ναός του Αγίου Πορφυρίου έχει αρχιτεκτονικές και κατασκευαστικές ομοιότητες με τον Καθεδρικό του Αγίου Ιωάννη του Βαπτιστή, που σήμερα είναι το Μεγάλο Τζαμί της Γάζας. Είναι ορθογώνιος, έχει μήκος 22,9 μ. και πλάτος 8,9 μ. και το πάτωμά του βρίσκεται χαμηλότερα από το έδαφος και ειδικότερα 1,8 μ. στο νότιο τμήμα και τρία μέτρα στο βόρειο τμήμα. Στην είσοδο του ναού στη δυτική πλευρά υπάρχει ημιυπαίθριος στεγασμένος χώρος με τρεις μαρμάρινους κίονες, οι βάσεις των οποίων χρονολογούνται από την εποχή των Σταυροφόρων. Υπάρχουν επίσης άλλες δύο είσοδοι στο ναό. Στη βορειοανατολική γωνία της εκκλησίας βρίσκεται ο τάφος του Αγίου Πορφύριου.

Παραπομπές 	

Εκκλησίες στην Παλαιστίνη
Ευρωλίγκα ανδρών 2002-03

Η Ευρωλίγκα ανδρών 2002-2003 ήταν η τρίτη σεζόν της σύγχρονης εποχής της κορυφαίας Ευρωπαϊκής διασυλλογικής επαγγελματικής διοργάνωσης μπάσκετ. Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή είναι η 55η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Την σεζόν 2002–03 συμμετείχαν 24 σύλλογοι από 13 διαφορετικές χώρες. Το Φάιναλ 4 έλαβε χώρα στο στάδιο Palau Sant Jordi, στην πόλη Βαρκελώνη, της Ισπανίας, με τους οικοδεσπότες της Μπαρτσελόνα να επικρατούν στον τελικό της Μπένετον Τρεβίζο με σκόρ 76-65.

Regular season
Στην Α' Φάση(κανονική διάρκεια), οι 24 ομάδες χωρίζονται σε 3 ομίλους, 8 ομάδων. Κάθε σύλλογος αντιμετωπίζει όλους τους υπόλοιπους του ομίλου του, 2 φορές. Μία εντός έδρας και μία εκτός. Έτσι, κάθε ομάδα δίνει 14 αγώνες στην Α' Φάση. Οι πρώτες 5 ομάδες κάθε ομίλου, αλλά και η καλύτερη 6η, προκρίνονται στον επόμενο γύρο.

Α' Όμιλος

Βαθμολογία

Αποτελέσματα

Β' Όμιλος

Βαθμολογία

Αποτελέσματα

Γ' Όμιλος

Βαθμολογία

Αποτελέσματα

Β' Φάση (Top 16)
Οι ομάδες που προκρίθηκαν από την Α' Φάση χωρίζονται σε 4 ομίλους, 4 ομάδων. Κάθε σύλλογος αντιμετωπίζει όλους τους υπόλοιπους του ομίλου του, 2 φορές. Μία εντός έδρας και μία εκτός. Έτσι, κάθε ομάδα δίνει 6 αγώνες στην Β' Φάση. Η πρώτη ομάδα κάθε ομίλου προκρίνεται στο Φάιναλ 4.

Δ' Όμιλος

Βαθμολογία

Αποτελέσματα

Ε' Όμιλος

Βαθμολογία

Αποτελέσματα

ΣΤ' Όμιλος

Βαθμολογία

Αποτελέσματα

Ζ' Όμιλος

Βαθμολογία

Αποτελέσματα

Final − 4 
Το Final−4 της Ευρωλίγκας ανδρών 2002-03 διεξήχθη στην Βαρκελώνη, 9 και 11 Μαΐου.

Ημιτελικοί 
Παρασκευή 9 Μαΐου 2003

Μικρός Τελικός 
Κυριακή 11 Μαΐου 2003

Μεγάλος Τελικός 
Κυριακή 11 Μαΐου 2003

Κατάταξη

Εξωτερικοί σύνδεσμοι
Επίσημος ιστότοπος διοργάνωσης

2003
Καλαθοσφαίριση το 2002
Καλαθοσφαίριση το 2003
Γιάννης Μπουρνούς

Ο Γιάννης Μπουρνούς (Μυτιλήνη, 27 Δεκεμβρίου 1979) είναι Έλληνας πολιτικός και εκλεγμένος βουλευτής Λέσβου με τον ΣΥΡΙΖΑ.

Βιογραφία 
Γεννήθηκε στη Μυτιλήνη, στις 27 Δεκεμβρίου 1979. Σπούδασε αγγλική φιλολογία στη Φιλοσοφική Σχολή του Πανεπιστημίου Αθηνών και ολοκλήρωσε τις μεταπτυχιακές σπουδές του στην επικοινωνία, με ειδίκευση στο αντικείμενο της πολιτικής επικοινωνίας και νέων τεχνολογιών, στο Τμήμα Επικοινωνίας και Μέσων Μαζικής Ενημέρωσης του ΕΚΠΑ.

Είναι μέλος της Κεντρικής Επιτροπής του ΣΥΡΙΖΑ - Προοδευτική Συμμαχία. Από το 2015 ως το 2018 διατέλεσε μέλος της Πολιτικής Γραμματείας και υπεύθυνος του Τομέα Ευρωπαϊκών και Διεθνών Υποθέσεων του κόμματος. Από το 2018 έως το 2019, επί πρωθυπουργίας Αλέξη Τσίπρα, ήταν προϊστάμενος του Γραφείου Στρατηγικού Σχεδιασμού στη Γενική Γραμματεία Πρωθυπουργού.

Στις εθνικές εκλογές του 2007, 2009 και Ιανουαρίου 2015 ήταν υποψήφιος βουλευτής του ΣΥΡΙΖΑ στο Νομό Λέσβου, ενώ υπήρξε υποψήφιος ευρωβουλευτής το 2014. Στις εκλογές του 2019 ήταν εκ νέου υποψήφιος στο Νομό Λέσβου με τον ΣΥΡΙΖΑ και εξελέγη με 4.459 ψήφους. Στις 18 Ιουλίου 2019 ορίστηκε αναπληρωτής τομεάρχης Πολιτισμού για θέματα Αθλητισμού της κοινοβουλευτικής ομάδας του ΣΥΡΙΖΑ. Στις 9 Σεπτεμβρίου 2020 ορίστηκε αναπληρωτής τομεάρχης Εξωτερικών για τις ευρωπαϊκές υποθέσεις.

Η ελληνική κυβέρνηση έχει αρνηθεί να ανακοινώσει δημόσια τους τύπους οπλισμού που έχουν σταλεί στην Ουκρανία, ως μέρος της διεθνούς στήριξης της Ουκρανίας κατά την ρωσική εισβολή στην Ουκρανία το 2022. Σε σχετική συνεδρίαση τον Ιούνιο του 2022, ο Μπουρνούς αναφέρθηκε σε πυραύλους Στίνγκερ, αλλά και οβίδες πυροβολικού. Έπειτα από αυτή την αποκάλυψη ο Μπουρνούς κατήγγειλε ότι δέχεται δημόσια απειλές για την ζωή του, κυρίως από ακροδεξιούς λογαριασμούς σε μέσα κοινωνικής δικτύωσης, τον οποίο κατηγορούν ως προδότη.

Παραπομπές 

Βουλευτές Λέσβου
Βουλευτές εκλεγμένοι με τον ΣΥΡΙΖΑ
Ευρωμπάσκετ γυναικών 2019

Το Ευρωπαϊκό Πρωτάθλημα Μπάσκετ Γυναικών 2019, κοινώς γνωστό ως Ευρωμπάσκετ Γυναικών 2019, είναι η 37η έκδοση του ευρωπαϊκού πρωταθλήματος στο μπάσκετ γυναικών, το οποίο πραγματοποιείται από την FIBA Europe. Το πρωτάθλημα συνδιοργανώθηκε στην Λετονία και στην Σερβία από τις 27 Ιουνίου έως τις 8 Ιουλίου 2019.

Η Ισπανία κέρδισε τον δεύτερο συνεχόμενο και τον τέταρτο συνολικά τίτλο μετά την νίκη της επί της Γαλλίας με 86-66 στον τελικό.

Ομάδες που προκρίθηκαν

Κατάταξη 
Η τελική κατάταξη πραγματοποιήθηκε στις 12 Δεκεμβρίου 2018 στο Βελιγράδι της Σερβίας. Οι μασκότ Pick και Roll έκαναν την πρώτη τους εμφάνιση στην κατάταξη των ομάδων.

Πρώτος γύρος 
Το πρόγραμμα επιβεβαιώθηκε στις 13 Φεβρουαρίου 2019.

Όμιλος A

Όμιλος B

Όμιλος C

Όμιλος D

Τελική κατάταξη

Στατιστικά και βραβεία

Ηγέτες σύμφωνα με τα στατιστικά 

Points

Rebounds

Assists

Blocks

Steals

Βραβεία 
Οι all star-teams και MVP ανακοινώθηκαν στις 7 Ιουλίου 2019.

Εξωτερικοί σύνδεσμοι 
 Επίσημη Ιστοσελίδα
 Επίσημη Ιστοσελίδα (πρόκριση)

Παραπομπές 

Ευρωπαϊκό Πρωτάθλημα Καλαθοσφαίρισης Γυναικών
Έλληνες στην Μολδαβία

Υπάρχει μια ιστορική ελληνική κοινότητα στη Μολδαβία, η οποία αριθμεί περίπου 3.000 μέλη. Στην Μολδαβία δραστηριοποιούνται τριάντα ελληνικές εταιρείες. Σύμφωνα με στατιστικές για τον Οκτώβριο του 2003, τα ελληνικά επενδυμένα κεφάλαια φτάνουν τα 5.300.000 δολάρια στην Μολδαβία. Πρόσφατα, ανακαλύφθηκε η έδρα της Φιλικής Εταιρίας στη Μολδαβία.

Ιστορία 
Η ελληνική παρουσία στην περιοχή χρονολογείται από τον 7ο αιώνα π.Χ., όταν οι αρχαίοι Έλληνες ίδρυσαν αποικίες και εμπορικούς σταθμούς στα περίχωρα της Δοβρουτσάς. Ξεκινώντας με την αποικία της Μιλήτου, την Ίστρο, η οικονομία των αποικιών άρχισε να ανθίζει και έφτασε στο απόγειο της μετά την ίδρυση της Τόμιδος τον 5ο αιώνα π.Χ. Αν και βρίσκονταν υπό την κυριαρχία των Δάκων, οι αποικίες συνέχισαν να ευημερούν μέχρι τα τέλη του 1ου αιώνα π.Χ. Η υποταγή των περιοχών τους στους Ρωμαίους οδήγησε τις αποικίες σε κρίση.

Αξιοσημείωτοι άνθρωποι 

 Βλαντίμιρ Κόσσε, παλαίμαχος διεθνής ποδοσφαιριστής

Δείτε επίσης 

 Ελληνο-Μολδαβικής σχέσεις
 Οι έλληνες στη Ρουμανία

Παραπομπές 

Μολδαβια
Κυβέρνηση πλειοψηφίας

Η κυβέρνηση πλειοψηφίας (αγγλικά: Majority government) είναι τύπος κυβέρνησης στην οποία ένα κόμμα κατέχει την απαιτούμενη πλειοψηφία των εδρών στο νομοθετικό σώμα.  

Ο όρος "κυβέρνηση της πλειοψηφίας" μπορεί επίσης να χρησιμοποιηθεί για έναν σταθερό συνασπισμό δύο ή περισσοτέρων κομμάτων για να επιτευχθεί η απόλυτη πλειοψηφία. Ένα παράδειγμα τέτοιου συνασπισμού είναι στην Αυστραλία, όπου το Φιλελεύθερο και το Εθνικό κόμμα λειτουργούν ως κοινή ομάδα για δεκαετίες.

Στην Ελλάδα, για να δημιουργηθεί "κυβέρνηση πλειοψηφίας" (ή αυτοδύναμη κυβέρνηση) απαιτούνται να υπάρχουν τουλάχιστον 151 βουλευτές που ανήκουν στο μεγαλύτερο σε δύναμη κοινοβουλευτικό κόμμα από το οποίο θα σχηματιστεί κυβέρνηση. Σήμερα (κατά την ΙΗ' Κοινοβουλευτική Περίοδο) η Ελλάδα έχει κυβέρνηση πλειοψηφίας.

Δείτε ακόμα 

 Κυβέρνηση της Ελλάδας
 Κυβέρνηση συνεργασίας
 Αρχή της δεδηλωμένης

Παραπομπές 

Κυβέρνηση
Οικονομική κρίση

Ο όρος οικονομική κρίση υποδηλώνει τη μη ισορροπία μεταξύ παραγωγής και κατανάλωσης, που χαρακτηρίζεται από εξασθένηση της αγοραστικής ζήτησης, χρεοκοπίες και ανεργία. Ως αποτέλεσμα παρατηρείται επιβράδυνση της οικονομικής δραστηριότητας.
Μια οικονομική κρίση μπορεί να γίνει από μια ευρεία ποικιλία καταστάσεων όπου ορισμένα χρηματοπιστωτικά περιουσιακά στοιχεία χάνουν ξαφνικά ένα μεγάλο μέρος της ονομαστικής τους αξίας. Η κρίση τότε ονομάζεται χρηματοπιστωτική. Συνώνυμος όρος της οικονομικής κρίσης είναι ο όρος ύφεση. Οι οικονομικές υφέσεις που ακολουθούν μια χρηματοπιστωτική κρίση είναι συνήθως πολύ πιο σοβαρές από τις υφέσεις που δεν έχει προηγηθεί συγκεκριμένη χρηματοπιστωτική κρίση. Οι οικονομολόγοι ορίζουν συνήθως ως ύφεση μία ύφεση που συμβαίνει όταν η οικονομία υπομένει δύο ή περισσότερα συνεχόμενα τρίμηνα πτώσης, ως προς τον ρυθμό αύξησης του ακαθάριστου εγχώριου προϊόντος (ΑΕΠ) της χώρας. 

Οι οικονομικές κρίσεις είναι ένα παλιό πρόβλημα. Κυμαίνονται από κρίσεις χρέους και πληθωρισμού στην αρχαία Ελλάδα και τη Ρώμη μέχρι τραπεζικές, χρεωστικές και νομισματικές κρίσεις που έχουν επηρεάσει τις χώρες στη σύγχρονη εποχή. Τον 19ο και τις αρχές του 20ού αιώνα, πολλές οικονομικές κρίσεις συνδέονταν με τραπεζικά κραχ, και πολλές υφέσεις συνέπεσαν με αυτά τα γεγονότα. Άλλες καταστάσεις που συχνά ονομάζονται χρηματοπιστωτικές κρίσεις περιλαμβάνουν την κατάρρευση των χρηματιστηρίων και η έκρηξη φουσκών, οι νομισματικές κρίσεις και οι αδυναμίες ολοκλήρωσης ομολόγων. Ενδέχεται οι κρίσεις να είναι δημιούργημα είτε από παραποίηση στοιχείων είτε για κάποιο συμφέρον.

Πολλοί οικονομολόγοι έχουν προσφέρει θεωρίες σχετικά με τον τρόπο δημιουργίας οικονομικών κρίσεων και τον τρόπο με τον οποίο θα μπορούσαν να αποφευχθούν. Ωστόσο, δεν υπάρχει συναίνεση.

Παραπομπές

 οικονομία
Νίκος Τσούκας

Ο Νίκος Τσούκας είναι Έλληνας ηθοποιός του κινηματογράφου και συγγραφέας. Γεννήθηκε στις 16 Φεβρουαρίου 1935 . στη Δεσκάτη Γρεβενών, ενώ πρωτοεμφανίστηκε στο θέατρο το 1962.

Φιλμογραφία 

 Η νύφη το 'σκασε (1962)
 Η βίλλα των οργίων
 Η αρχόντισσα και ο αλήτης 
 Τα δύο πόδια σε ένα παπούτσι
 Το θύμα
 Η ωραία του κουρέα 
 Το λεβεντόπαιδο 
 Η νεράιδα και το παλικάρι 
 Ένα αστείο κορίτσι
 Η κόρη του Ήλιου

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Περατιά Αιτωλοακαρνανίας

Η Περατιά είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 20 μέτρα.

Γεωγραφία-ιστορία 
Η Περατιά βρίσκεται στο βορειοδυτικό άκρο της Αιτωλοακαρνανίας, κοντά στην είσοδο της γέφυρας της Λευκάδας. Απέχει 25,5 χλμ. ΝΔ. της Βόνιτσας και 7 χλμ. από την πόλη της Λευκάδας. Βόρεια του χωριού βρίσκεται ο οικισμός Αγία Βαρβάρα που παλιότερα ονομαζόταν ως Πάνω Χαχαλάς και πάνω σε χαρακτηριστικό βράχο στη στροφή του δρόμου για τη Λευκάδα, το "Κάστρο του Γρίβα" ή «Κούλια του Γρίβα» ή «Φρούριο του Τεκέ». Το έκτισε ο Αλή Πασάς στις αρχές του 19ου αιώνα στη θέση «Τεκές», για να καταλάβει το Κάστρο της Αγίας Μαύρας, αλλά μετά την κατάληψη των Επτανήσων από τους Γάλλους, δόθηκε στην οικογένεια των Γριβαίων. Ως οικισμός αναφέρεται επίσημα το 1836 να προσαρτάται στον τότε δήμο Ζαβέρδας (Παλαίρου). Σύμφωνα με το σχέδιο Καλλικράτης, μαζί με την Αγία Βαρβάρα, τη νησίδα Βαγιά και τη νησίδα Φορτί αποτελούν την Τοπική κοινότητα Περατιάς που ανήκει στη Δημοτική Ενότητα Πάλαιρου του Δήμου Ακτίου - Βόνιτσας και σύμφωνα με την απογραφή του 2011 έχει ως κοινότητα πληθυσμό 346 κατοίκους, ενώ ως οικισμός 219.

Παραπομπές 

Χωριά του νομού Αιτωλοακαρνανίας
Δήμος Ακτίου - Βόνιτσας
Κάθυ Ροζιέ

Η Κάθυ Ροζιέ (γαλλικά: Cathy Rosier),
γεννημένη ως Καθρίν Λερό, (2 Ιανουαρίου 1945, Φορτ-ντε-Φρανς - 17 Μαΐου 2004, Μαρακές), ήταν Γαλλίδα ηθοποιός.

Ο πιο γνωστός κινηματογράφικος ρόλος της ήταν της πιανιστρίας Βάλερι στη ταινία "Ο Δολοφόνος με το Αγγελικό Πρόσωπο" του 1967 σε σκηνοθεσία Ζαν-Πιέρ Μελβίλ.

Βιογραφία 
Η Ροζιέ ήταν κόρη του πολιτικού Thelus  Lero (1909-1996) και της μυθιστοριογράφου Yva Lero. Ήταν η μικρότερη από τα τρία παιδιά του ζευγαριού και πέρασε την παιδική της ηλικία στο Φορτ-ντε-Φρανς, όπου ο πατέρας της ήταν αντιδήμαρχος της Aimé Césaire,  ενώ η μητέρα της αγωνιζόταν  για την υπεράσπιση των δικαιωμάτων των γυναικών.

Η Ροζιέ έκανε τρεις γάμους. Ο πρώτος ήταν με τον Ζωρζ Ροζιέ απέκτησαν μαζί τρεις κόρες: την Πασκάλ, την Καρολίν και την Αλεξάνδρα. Ο δεύτερος γάμος της ήταν με τον Ζεράρ Φουσιέ, ο  οποίος πέθανε 15 ημέρες μετά τον γάμο τους τον Ιούλιο του 1974 και ο τρίτος γάμος της ήταν με τον Νορμπέρ Λεμουάν, με τον οποίο έκανε έναν γιο, τον Μάθιου.

Επιλεγμένη Φιλμογραφία 

 Ο Δολοφόνος με το Αγγελικό Πρόσωπο (1967)

Παραπομπές

Εξωτερικοί σύνδεσμοι 
 Η 

Γαλλίδες ηθοποιοί κινηματογράφου
Περιβόλια Παλαίρου Αιτωλοακαρνανίας

Για συνώνυμους οικισμούς στην Ελλάδα δείτε το λήμμα: Περιβόλια (αποσαφήνιση)

Τα Περιβόλια είναι παραθαλάσσιος οικισμός της Παλαίρου στην Περιφερειακή Ενότητα Αιτωλοακαρνανίας.

Γεωγραφία - Ιστορία 
Τα Περιβόλια βρίσκονται στις ακτές της Αιτωλοακαρνανίας στο Ιόνιο Πέλαγος, επάνω στον επαρχιακό δρόμο Βόνιτσας - Κανδήλας. Απέχουν 20,5 χλμ. νότια της Βόνιτσας και 3,5 χλμ. νότια της Παλαίρου. Ανατολικά του οικισμού, στους πρόποδες της δυτικής οροσειράς των Ακαρνανικών Ορέων είναι κτισμένη από το 1752, η Ιερά Μονή Αγίου Δημητρίου που από το 1966 έχει χαρακτηριστεί ιστορικό διατηρητέο μνημείο. Το μοναστήρι βρίσκεται σε πλαγιά κατάφυτη από ελιές και πυκνή βλάστηση, με θέα προς τη Λευκάδα και το Ιόνιο Πέλαγος. Ως οικισμός αναφέρεται επίσημα το 1991 να προσαρτάται στην τότε κοινότητα Παλαίρου. Σύμφωνα με το σχέδιο Καλλικράτης, μαζί με την Πάλαιρο, την Σκλάβαινα και τη Μονή Αγίου Δημητρίου αποτελούν τη Δημοτική κοινότητα Παλαίρου που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχουν πληθυσμό 51 κατοίκους.

Παραπομπές 

Χωριά του νομού Αιτωλοακαρνανίας
Δήμος Ακτίου - Βόνιτσας
Κοριοσολίτες

Οι Κοριοσολίτες (λατινικά: Coriosolitæ) ήταν ένας κελτικός λαός της βορειοδυτικής Γαλατίας, της ομάδας των λαών της Αρμορικής. Το όνομά τους σήμαινε «τα στρατεύματα που επαγρυπνούν».

Επικράτεια 
Οι Κοριοσολίτες, μία από τις πέντε φυλές των Κελτών που κατέλαβαν την Αρμορική, κατοικούσαν στους σημερινούς νομούς Κοτ-ντ'Αρμόρ και Ιλ-ε-Βιλαίν. 

Η πρώτη τους πρωτεύουσα η Αλέτ (Aletum, σήμερα Σαιν-Σερβάν, συνοικία του Σαιν-Μαλό) χτίστηκε από το 80 π.Χ. Το επίπεδο της θάλασσας εκείνη την εποχή ήταν 8 μέτρα κάτω από το σημερινό επίπεδο. Γύρω στο έτος 10, οι Ρωμαίοι την έκαψαν, ίσως σε σχέση με τις τοπικές εξεγέρσεις, και στη συνέχεια οι Κοριοσολίτες την εγκατέλειψαν και εγκαταστάθηκαν στη νέα τους πρωτεύουσα, στην οποία έδωσαν το όνομά τους, τη σύγχρονη Κορσέλ, σε ρωμαιογαλατική ονομασία Fanum Martis.

Πολλές αρχαιολογικές ανασκαφές, που διεξάγονται επί χρόνια σε αρκετές τοποθεσίες όπως, μεταξύ άλλων, στον αρχαιολογικό χώρο της Κορσέλ, επέτρεψαν την καλύτερη κατανόηση αυτού του λαού της Αρμορικής.

Αναφορές 

Ο Ιούλιος Καίσαρας τους αναφέρει για πρώτη φορά στα  Απομνημονεύματα περί του γαλατικού πολέμου, τον απολογισμό του για τους πολέμους του στη Γαλατία. Τους αναφέρει σαν μία από τις πέντε μεγαλύτερες φυλές στη βρετονική χερσόνησο από την Εποχή του Χαλκού, μαζί με τους Βενετούς, τους Ναμνήτες, τους Ρεδόνες και τους Οσίσμιους.

Ρωμαϊκή επαρχία 
Μετά την κατάκτηση της Γαλατίας από τη Ρωμαϊκή Αυτοκρατορία, η περιοχή της φυλής των Κοριοσολιτών αποτέλεσε τμήμα ρωμαϊκής επαρχίας, στη βορειοδυτική ακτή της Γαλατίας, που οι Ρωμαίοι ονόμασαν Αρμορική.

Οι σημαντικές πόλεις των Κοριοσολιτών μετά τη ρωμαϊκή κατάκτηση ήταν η Κορσέλ και η περιοχή γύρω από το Σαιν-Μαλό με την πρόσβασή του στη θάλασσα.

Νόμισμα 
Το νόμισμα των Κοριοσολιτών είναι γνωστό χάρη στην ανακάλυψη περισσότερων από είκοσι θησαυρών που βρέθηκαν στα περίχωρα της Κορσέλ, συμπεριλαμβανομένου του Τρεμπρί, που ανακαλύφθηκε το 1973 και περιλάμβανε 1.742 στατήρες. Ο τύπος τους συνδέονταν με τα νομίσματα του κόλπου του Μορμπιάν, τα οποία προέρχονταν από μακεδονικά νομίσματα (απεικόνιζαν δαφνοσκέπαστη κεφαλή του Απόλλωνα και στο πίσω μέρος ένα άρμα που οδηγείται από έναν ηνίοχο). 

Τα νομίσματα των Κοριοσολιτών έχουν ένα πιο αφηρημένο ύφος, το οποίο είναι παρόμοιο με το κελτικό μοντέλο: απεικονίζει ένα ανθρώπινο προφίλ με άφθονα σγουρά μαλλιά, στραμμένο προς τα δεξιά και στην πίσω πλευρά ένα άλογο με κεφάλι ανθρώπου, που ξεπερνάει ένα εμπόδιο, με μια λύρα ή ένα αγριογούρουνο μερικές φορές να εμφανίζεται ανάμεσα στα πόδια του.

Παραπομπές 
Γαλατικοί λαοί
Σκλάβαινα Αιτωλοακαρνανίας

Η Σκλάβαινα είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 170 μέτρα, η οποία βρίσκεται προς τα δυτικά της Αιτωλοακαρνανίας και απέχει 17,5 χιλιόμετρα Ν.-ΝΑ. της Βόνιτσας. Θρησκευτικό αξιοθέατο είναι ο τάφος του Αγίου Βλασίου του Ακαρνάνα και η εκκλησία που κτίστηκε προς τιμή του. Ως οικισμός αναφέρεται επίσημα το 1897 στο ΦΕΚ 59Β - 17/06/1897 να προσαρτάται στον τότε Δήμο Ανακτορίων. Σύμφωνα με το σχέδιο Καλλικράτης, μαζί με την Πάλαιρο, τα Περιβόλια και τη Μονή Αγίου Δημητρίου αποτελούν τη Δημοτική κοινότητα Παλαίρου, που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 13 κατοίκους.

Παραπομπές

Χωριά του νομού Αιτωλοακαρνανίας
Δήμος Ακτίου - Βόνιτσας
Βαρκό Πογωνίας Αιτωλοακαρνανίας

Για συνώνυμους οικισμούς δείτε το λήμμα: Βαρκό (αποσαφήνιση)

Το Βαρκό είναι παραθαλάσσιος οικισμός της Πογωνιάς στην Περιφερειακή Ενότητα Αιτωλοακαρνανίας.

Γεωγραφία - Ιστορία 
Το Βαρκό βρίσκεται στις ακτές της Αιτωλοακαρνανίας απέναντι από τη Λευκάδα, σε απόσταση 4,5 χλμ. ΝΔ. της Πογωνιάς και 19 χλμ. Ν.-ΝΔ. της Βόνιτσας. Είναι γνωστό παραθεριστικό θέρετρο της περιοχής,  διαθέτει αμμουδερή παραλία και ξενοδοχειακά καταλύματα. Περίπου 5 χλμ. δυτικά του οικισμού υπάρχει η βοτσαλωτή παραλία "Βαθυαβάλι" με πρασινωπά νερά και η οποία είναι πλήρως οργανωμένη.

Ως οικισμός αναφέρεται επίσημα το 2001 να ανήκει προσαρτάται στο τότε Τοπικό Διαμέρισμα Πογωνιάς του δήμου Κεκροπίας. Σύμφωνα με το σχέδιο Καλλικράτης, μαζί με την Πογωνιά, το Στενό και τη νησίδα Άγιος Νικόλαος αποτελούν την Τοπική Κοινότητα Πογωνίας που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχουν πληθυσμό 5 κατοίκων.

Παραπομπές 

Χωριά του νομού Αιτωλοακαρνανίας
Δήμος Ακτίου - Βόνιτσας
Αννέτα Καββαδία

Η Αννέτα (Ιωαννέτα) Καββαδία (6 Απριλίου 1966, Αθήνα) είναι Ελληνίδα δημοσιογράφος, μέλος της ΕΣΗΕΑ, και πολιτικός, πρώην βουλευτής Β΄ Αθηνών εκλεγμένη με τον ΣΥΡΙΖΑ.  

Στις βουλευτικές εκλογές του Ιανουαρίου 2015 και του Σεπτεμβρίου του 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη Β΄ Αθηνών. Ηταν υποψήφια στην εκλογική περιφέρεια Β1' Βόρειου Τομέα Αθηνών στις εκλογές του 2019, αλλά δεν εξελέγη.

Στις 19 Ιανουαρίου 2021, υπέγραψε επιστολή μαζί με άλλα 14 στελέχη του ΣΥΡΙΖΑ στην οποία υποστηρίζουν ότι η Ελληνική Κυβέρνηση παραβίαζει τα δικαιώματα του τρομοκράτη Δημήτρη Κουφοντίνα, ο οποίος έκανε απεργία πείνας με αφορμή τη μεταφορά του στις φυλακές Δομοκού από τις αγροτικές φυλακές της Κασαββέτειας.

Παραπομπές

Εξωτερικοί σύνδεσμοι
  Ιωαννέτα (Αννέτα) Σωκράτη Καββαδία, σελίδα στην ιστοσελίδα του Ελληνικού Κοινοβουλίου.

Ελληνίδες δημοσιογράφοι
Βουλευτές Β' Αθηνών
Βουλευτές εκλεγμένοι με τον ΣΥΡΙΖΑ
Βιλαίν (ποταμός)

Ο ποταμός Βιλαίν (γαλλικά: Vilaine, βρετονικά: Gwilen) είναι ένας ποταμός στη Βρετάνη, στα δυτικά της Γαλλίας. Οι πηγές του ποταμού βρίσκονται στο νομό Μαγιέν και οι εκβολές του στον Ατλαντικό Ωκεανό στο Πενεστέν στο νομό Μορμπιάν. Έχει μήκος 218 χιλιόμετρα.

Με τον παραπόταμό του Ιλ, έδωσαν το όνομα στο νομό Ιλ-ε-Βιλαίν, τον οποίο διασχίζουν, διαρρέοντας την πρωτεύουσα Ρεν.

Πορεία του ποταμού 
Ο ποταμός διέρχεται από 4 νομούς: Μαγιέν, Ιλ-ε-Βιλαίν, Λουάρ-Ατλαντίκ και Μορμπιάν και 4 κύριες πόλεις: Ρεν, Βιτρέ, Ρεντόν και Λα Ρος-Μπερνάρ.

Για την πρόληψη των πλημμυρών κατασκευάστηκαν τρία φράγματα γύρω από το Βιτρέ, εξασφαλίζοντας παράλληλα την παροχή πόσιμου νερού. Είναι επίσης χώροι για ψυχαγωγικές δραστηριότητες.

 1978 φράγμα Valière
 1982 φράγμα Haute-Vilaine
 1995 φράγμα Villaumur

Υδρολογία 
Ο ποταμός έχει ροή κυμαινόμενη μεταξύ 2 και 1500 m3 / s.

Πλοήγηση 

Ο ποταμός Βιλαίν αποτελεί τμήμα του συστήματος των καναλιών της Βρετάνης, που κατασκευάστηκε κυρίως τον 19ο αιώνα για σχετικά μικρές φορτηγίδες (130 τόνοι). Παλαιότερα χρησιμοποιούνταν από τις φορτηγίδες για τη μεταφορά πρώτων υλών, δημητριακών και ζωοτροφών. Σήμερα, εξακολουθεί να διατηρεί στο νότιο τμήμα του μια περιορισμένη κυκλοφορία για τη μεταφορά άμμου, χαλικιού, τσιμέντου, ξύλου και οικοδομικών υλικών, μερικές φορές επίσης για τη μεταφορά μεγάλων μεταλλικών κατασκευών, προσχηματισμένου σκυροδέματος, όπως δοκών και σιδηροτροχιών και σπανιότερα για τη μεταφορά καυσίμων, κυρίως μεταξύ του λιμένα του Μουστουάρ και της βιομηχανικής ζώνης δυτικά της Ρεν. Επίσης, ο ποταμός είναι πλωτός για σκάφη αναψυχής συμβάλλοντας στον τουρισμό της περιοχής, κυρίως στο βόρειο τμήμα του, στο Ρεντόν.

Στη Ρεν, ο ποταμός συνδέεται με το κανάλι Ιλ και Ρανς και επομένως με τις εκβολές του ποταμού Ρανς, ο οποίος εκβάλλει στη Μάγχη στο Σαιν-Μαλό. Στο Ρεντόν διασχίζει το κανάλι Νάντης-Μπρεστ, δίνοντας πρόσβαση στο Ποντιβί και στο Μπλαβέ (δυτικά) και στη Νάντη (ανατολικά).

Κύριοι παραπόταμοι 

 Ιλ
 Με
 Σες
 Σενόν
 Σερ
 Ντον
 Ουστ
 Ισάκ

Παραπομπές 

Ποταμοί της Γαλλίας
Σοφία Ζαχαράκη

Η Σοφία Ζαχαράκη (Αθήνα, 1976) είναι Ελληνίδα εκπαιδευτικός και πολιτικός. Διατελεί υφυπουργός Τουρισμού στην κυβέρνηση του Κυριάκου Μητσοτάκη.

Βιογραφικό 
Γεννήθηκε στην Αθήνα το 1976 με καταγωγή από τη Γρανίτσα Ευρυτανίας. Ο πατέρας της ήταν καθηγητής θεολόγος στη δευτεροβάθμια εκπαίδευση. 

Σπούδασε Αγγλική Φιλολογία στο Τμήμα Αγγλικής Γλώσσας και Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών και έκανε μεταπτυχιακές σπουδές στη Συγκριτική Παιδαγωγική και Διοίκηση Ευρωπαϊκών Εκπαιδευτικών Οργανισμών στο Εθνικό και Καποδιστριακό Πανεπιστήμιο Αθηνών. 

Έχει εξειδικευθεί στη διδακτική της Αγγλικής Γλώσσας, στο Ινστιτούτο Εκπαίδευσης του Πανεπιστημίου του Λονδίνου. Στο παρελθόν είχε εργαστεί σε δημόσια και ιδιωτικά ΙΕΚ και σε δημόσια και ιδιωτικά σχολεία. Εργάστηκε για το Υπουργείο Παιδείας στο τμήμα Ευρωπαϊκής Ένωσης και στη Γραμματεία Δια Βίου Μάθησης και Νέας Γενιάς.

Το 2015 εκπροσώπησε την Ελλάδα στο πρόγραμμα IVLP (International Visitor Leadership Program), ως υπότροφος του Υπουργείου Εξωτερικών των Ηνωμένων Πολιτειών Αμερικής, με θέμα «ο ρόλος των Συμπράξεων Δημοσίου και Ιδιωτικού Τομέα στην ανασυγκρότηση Οικονομικών».  

Μιλάει αγγλικά, γαλλικά και ισπανικά.

Πολιτική  
Διατέλεσε σύμβουλος του υπουργού σε θέματα Διεθνών και Ευρωπαϊκών Σχέσεων στο Υπουργείο Ανάπτυξης από το 2012 έως το 2014. 

Τον Αύγουστο του 2016, ορίστηκε αναπληρώτρια εκπρόσωπος τύπου της Νέας Δημοκρατίας, ενώ τον Μάρτιο του 2019, ορίστηκε εκπρόσωπος τύπου της Νέας Δημοκρατίας.

Στις 9 Ιουλίου 2019 ορίστηκε υφυπουργός Παιδείας και Θρησκευμάτων, αρμόδια για θέματα πρωτοβάθμιας και δευτεροβάθμιας εκπαίδευσης, στην κυβέρνηση του Κυριάκου Μητσοτάκη. 

Στις 4 Ιανουαρίου 2021 ορίστηκε υφυπουργός Τουρισμού αρμόδια για θέματα Τουριστικής Εκπαίδευσης και Ειδικών Μορφών Τουρισμού.

Παραπομπές 

Έλληνες υφυπουργοί Παιδείας και Θρησκευμάτων
Έλληνες εκπαιδευτικοί
Πολιτικοί (γυναίκες)
Έλληνες υφυπουργοί Τουρισμού
Συναγωγή του Νόβι Σαντ

Η Συναγωγή του Νόβι Σαντ (σερβικά κυριλλικά: Новосадска синагога, σερβικά λατινικά: Novosadska sinagoga) βρίσκεται στο κέντρο του Νόβι Σαντ, στην οδό Jevrejska. Το 1991 συμπεριελήφθη στο Κατάλογο Spatial Cultural-Historical Units of Great Importance και προστατεύεται από τη Δημοκρατία της Σερβίας. Σήμερα δε τελούνται στη συναγωγή θρησκευτικές τελετές αλλά πραγματοποιούνται συναυλίες και άλλα πολιτιστικά γεγονότα.

Ήταν μέρος ενός μεγαλύτερου συγκροτήματος κτιρίων, που περιελάμβανε και το Εβραϊκό σχολείο και τα γραφεία της Εβραϊκής κοινότητας. Η κατασκευή της, σε σχέδια του Ούγγρου αρχιτέκτονα Baumhorn Lipót, ξεκίνησε το 1905 και ολοκληρώθηκε το 1909.
 
Ήταν η πέμπτη συναγωγή που κατασκευάστηκε στο ίδιο σημείο από το 18ο αιώνα. Στο Νόβι Σαντ, πριν το Δεύτερο Παγκόσμιο Πόλεμο, ζούσαν περισσότεροι από 4.000 Εβραίοι, σε συνολικό πληθυσμό 80.000 κατοίκων, από τους οποίους επέζησαν από το Ολοκαύτωμα περίπου 1.000. Σήμερα ζουν στο Νόβι Σαντ περίπου 400 Εβραίοι.

Παραπομπές

Εξωτερικοί σύνδεσμοι 
  https://www.bh.org.il/the-synagogue-of-novi-sad-serbia/

Νόβι Σαντ
Συναγωγές
Ντεμέτ Οζντεμίρ

Η Ντεμέτ Οζντεμίρ (τουρκικά: Demet Özdemir, 26 Φεβρουαρίου 1992) είναι Τουρκάλα ηθοποιός, μοντέλο και χορεύτρια. Είναι περισσότερο γνωστή για τον ρόλο της Σανέμ στην τηλεοπτική σειρά Φτερωτός Θεός.

Βιογραφία 
Γεννήθηκε στις 26 Φεβρουαρίου 1992 στο Ιζμίτ και είναι η μικρότερη από τα τρία παιδιά της οικογένειας. Μετακόμισε στην Κωνσταντινούπολη με την μητέρα και τα αδέρφια της μετά το διαζύγιο των γονιών της, όταν η ίδια ήταν 8 ετών.

Αρχικά, εργάστηκε ως χορεύτρια στο Bengü και αργότερα έγινε μέλος της χορευτικής ομάδας Efes Kızları. Η Οζντεμίρ εμφανίστηκε στο μουσικό βίντεο του Μουσταφά Σαντάλ "Ateş Et ve Unut" και λίγο αργότερα συμμετείχε στην σειρά του καναλιού Fox Sana Bir Sır Vereceğim μαζί με τους Εσρά Ροναμπάρ, Μουράτ Χαν και Εκίν Κοτς, όπου ενσάρκωσε τον χαρακτήρα της        

Αργότερα ενσάρκωσε τον ρόλο της "Αϊλά" στην σειρά Kurt Seyit ve Şura και τον ρόλο της "Ντεμέτ" στην ταινία Tut Sözünü. Μετά ενσάρκωσε τον ρόλο της "Aslı" στην τηλεοπτική σειρά Çilek Kokusu. Η Οζντεμίρ εμφανίστηκε και στο μουσικό βίντεο του Bengü "Hodri Meydan".

Από το 2018 μέχρι το 2019 πρωταγωνίστησε στη σειρά Erkenci Kuş (Φτερωτός Θεός) στον ρόλο της "Σανέμ" μαζί με τον Τζαν Γιαμάν. Η σειρά προβαλλόταν στην Ελλάδα από τον τηλεοπτικό σταθμό ΣΚΑΪ.

Τον Νοέμβριο 2019 έγινε εταιρικός πρεσβευτής για την Pantene Τουρκίας.

Η Οζντεμίρ πρωταγωνιστεί στη σειρά Doğduğun Ev Kaderindir (Το σπίτι που γεννήθηκες είναι το πεπρωμένο σου) μαζί με τον Ιμπραήμ Τσελικόλ. Η σειρά είναι παραγωγή της εταιρείας OG Medya, τη σκηνοθεσία της κάνει ο Τσαγρί Μπαϋράκ, το σενάριο της είναι εμπνευσμένο από το μυθιστόρημα της δρ. Γκιουλσερέν Μπουνταϊτσίογλου με τίτλο “Camdaki Kız”. Το 1ο επεισόδιο της σειράς προβλήθηκε στις 25 Δεκεμβρίου 2019 στο κανάλι TV8.

Φιλμογραφία

Παραπομπές

Εξωτερικοί σύνδεσμοι
 

Τουρκάλες ηθοποιοί
Τουρκάλες μοντέλα